7801 



ΕΦΗΜΕΡΙΕ ΤΗΕ ΚΥΒΕΡΝΗΣΕΙ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


Λ Ο Μ Ν Α 
2 ΔΕΚΕΜΒΡΙΟΥ 1986 


ΤΕΥΧΟΣ ΔΕΥΤΕΡΟ 


ΑΡΙΘΜΟΣ ΦΥΛΛΟΥ 

827 


ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Όροι εργασίας και αμοιβές των πληρωμάτων Μεσογεια¬ 
κών Φορτηγών Πλοίων από 501—8.000 κοχ ή 801 — 
4.500 ΤΌ\ν. 1 

Όροι εργασίας και αμοιβές των πληρωμάτων ΙΊοντοπό- 
ρων Φορτηγών Πλοίων 4.500 τόνων Ό.\Υ- και άνω.. 2 
.Κύρωση Συλλογικής Σύμβασης Εργασίας Πλοιάρχων Φορ¬ 
τηγών Πλοίων 4500· τον. ϋλΥ και άνω.8 

ΥΠ 0 ΥΡΓ ί ΚΕ ΣΑΠΟΦΑΣ ΕΤΣ&Ε ΓΚΡΤΣΕΙ^ 


Αριθ. 70114/5425 (1) 


Όροι εργασίας και αμοιβές των πληρωμάτων Μεσογειακών 

Φορτηγών Πλοίων από 501—3.000 κοχ ή 801— 

4.500 ΤΌ\¥. 

Ο ΥΠΟΥΡΓΟΣ ΕΜΠΟΡΙΚΗΣ ΝΑΥΤΙΛΙΑΣ 
Έχοντας υπόψη: 

1. Τις διατάξεις του άρθρου 5 παρ. 2 του Α.Ν. 3276/ 
1944 «περί Συλλογικών Συμβάσεων εν τη ναυτική εργασία)), 
όπως τροποποιήθηκε με το Ν.Δ. 33/1946 «περί κυρώσεω; 
του από 10 Μαΐου 1946 Π. Δ/τος «περί τροποποιήσεως του 
άρθρου 5 του Α.Ν. 3276/1944» και αντικαταστάθηκε με 
το άρθρο 2 του Ν.Δ. 304/1947 «περί σομπληρώσεως και 
τροποποιήσεως του Α.Ν. 3276/11944 κλπ.». 

2. Το γεγονός ότι στις 31.12.1985 έληξε η κυρωθείσα 
με την απόφασή μας αιριθ. 70114/4986/6.8.85 Συλλογική 
Σύμβαση Εργασίας Πληρωμάτων Μεσογειακών Φορτηγών 
Πλοίων 501—3.000 κοχ ή 801—4.500 ΤΒ\ν καιι δεν κα¬ 
τορθώθηκε κατά τις διαπραγματεύσεις μεταξύ των ενδια¬ 
φερομένων μερών να συναφθε! νέα Συλλογική Σύμβαση. 

3. Το έγγραφό μας αριθ. 70114/5258/25.11.85 προς το 
Υπουργικό Συμβούλιο. 

4. Την πράξη αριθ. 160/27.11.86 του Υπουργικού Συμ¬ 
βουλίου «περί εξοοΟοοδοτήσεως του Υπουργού Εμπορικής 
Ναυτιλίας προς ρύθμιση των όρων εργασίας και αμοιβών των 
πληρωμάτων των Μεσογειακών Φορτηγών Πλοίων 501 — 
3.000 κοχ η 801 — 4.500 ΤΒ\ν, αποφασίζουμε: 

1. Εγκρίνουμε τη χορήγηση αύξησης στους δασικούς μι¬ 
σθούς των πληρωμάτων, πλην Α' Μηχανικού, των Μεσο¬ 


γειακών Φορτηγών Πλοίων, 501—3.000 1 κοχ, ήι 80,1— 
4.500 ΤΙ)\ν που προ βλέπονται από την πιο πάνω Συλλογι¬ 
κή Σύμβαση που έληξε στις 31.12.85 ως ακολούθως: 

α) Από 1 Ιανουάριου 1986 μέχρι 30 Σεπτεμβρίου 1986: 

Βασικοί μισθοί 1 μέχρι 50.000 δρχ. αύξηση 7%. 

Βασικοί μισθοί άνω των 50.000 δρχ. αύξηση 6%. 

β) Από 1 Οκτωβρίου 1986 μέχρι 31 Δεκεμβρίου 1987: 

Βασικοί μισθοί μέχρι 50.000 δρχ. αύξηση 14%. 

Βασικοί μισθοί άνω των 50.000 δρχ. αύξηση 13%. 

γ) Διευκρινίζεται ότι η διάκριση των βασικών μισθών σε 
μέχρι 50.000 και άνω των 50.000 δρχ. θα γίνει σύμφωνα με 
τους δασικούς μισθούς που ίσχυαν κατά την 31.12.85 (Συλ. 
Σύμβαση 1985). η δε αύξηση της 1ης Οκτωβρίου 1986 θαι 
υπολογισθεί στο βασικό μισθό που θια έχει διαμορφωθεί κατά 
την 30.9.86. 

2) Το ημερήσιο αντίτιμο τροφής καθορίζεται σ« 523 από 
1.1.86 μέχρι 30.9.86 και σε 684 από 1.10.86 μέχρι 31.12. 

1987. 

2. Ανάλογα αυξάνονται τα επιδόματα κλπ. που προβλέ- 
πονται από την ανωτέρω Συλλογική Σύμβαση των οποίων 
το ύψος δεν είναι συνάρτηση του βασικού μισθού. 

3. Το ποσοστό αύξησης του μισθού του Α' Μηχανικού θα 
καθορισθεί με νεώτερη απόφασή μας. 

4. Κατά τα λοιπά θα ισχύει η από 28.5.1985 Συλλογική 
Σύμβαση. 

Η παρούσα να δημοσιευθεί στην Εφημερίδα της Κυ- 
βερνήσεως. 

Πειραιάς, 1 Δεκεμβρίου 1986 

Ο ΥΠΟΥΡΓΟΣ 

ΣΤΑΘΗΣ ΑΛΕΞΑΝΔΡΗΣ 


Αριθ. 70114/5306 (2) 

Οροι εργασίας και αμοιβές των πληρωμάτων Ποντοπόρω-' 
Φορτηγών Πλοίων 4.500 τόνων Ό.\ν. και άνω. 

Ο ΥΠΟΥΡΓΟΣ ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

1. Τις διατάξεις του άρθρου 5 παράγρ. 2 του Α.Ν. 
3276/1944 «περί Συλλογικών Συμβάσεων εν τη ναυτική 

γασία», όπως τροποποιήθηκε με το Ν.Δ. 83/1946 «περί /.υ- 
ρώσεως του από 10 Μαΐου 1946 Προεδρικού Διατάγματος 
«περί τροχοποιήρεως του άρθρου 5 του Α.Ν. 3276/1944» 
καί αντίκαταατώδηικε με το άρθρο 2 του Ν.Δ. 304/1947 
«περί συμπληρώσεως και τροποποιήσεως του Α.Ν. 3276/ 
1944 κ.λπ.». 

2. Το γεγονός ότι στ'.ς 31.12.1985 έληξε η· κυριοθείσα με 
την απόφασή μας αριθ. 70114/3841/24.5.1985 Συλλογικήι 
Σύμβαση Πληρωμάτων Ποντοπόρων Φορτηγών Πλοίω> 
4.500 τόνων ΌΛΥ. και άνω και δεν κατορθώθηκε κατά τις 
διαπραγματεύσεις μεταξύ των ενδιαφερομένων μερών να συ- 
ναφθεί νέα Συλλογική Σύμβαση. 

3. Την αχό 13.11.86 Συλλογική Σύμβαση Πλοιάρχων 
Φορτηγών Πλοίων άνω των 4.500 Τ.ϋΛΥ., που υπογράφη¬ 
κε αεταξύ των νον,ίμων εκπροσώπων της ΕΕΕ και της 
ΠΕΠΕΝ και κυρώθηκε με την αριθ. 70114/5424/28.11. 
1986 απόφαση ΥΕΝ, με την οποία χορηγήθηκε αύξηση βα¬ 
σικού μισθού 4,5% για το χρονικό διάστημα 1.1.86 έως 31. 
10.86 και 11,75% για το χρονικό διάστημα 1.11.86 έως 
31.12.87. 

4. Το έγγραφό μας αριθ, 70114/5258/25.11,1986 προς 
το Υπουργικό Συμβούλιο. 

5. Την πράξη αριθ. 160/27.11.1986 του Υπουργικού 
Συμβουλίου «περί εξουσιοδοτήσεως του Υπουργού Εμπορικής 
Ναυτιλίας προς ρύθμιση των όρων εργασίας και αμοιβών 
των πληρωμάτων των ποντοπόρων Φορτηγών Πλοίων 4.500 
Τ.Ό.λν. και άνω», αποφασίζουμε: 

1. Εγκρίνουμε τη χ-ορήγηση αύξησης στους βασικούς μι¬ 
σθούς των πληρωμάτων των ποντοπόρων φορτηγών πλοίων 
4.500 τόνων ΟΛΥ. και άνω που προδλέπονται από την πιο 
πάνω Συλλογική Σύμβαση που έληξε στις 31.12.85 ως ακο- 
. λούθως: 

α) Από 1 Ιανουάριου 1986 μέχρι 30 Σεπτεμβρίου 1986: 

Βασικοί μισθοί μέχρι 50.000 δρχ. αύξηση 7% 

Βασικοί μισθοί άνω των 50.000 δρχ. αύξηση 6% 

6) Από 1 Οκτωβρίου 1986 μέχρι 31 Δεκεμβρίου 1987: 

Βασικοί μισθοί μέχρι 50.000 δοχ. αύξηση 15% 

Βασικοί μισθοί άνω των 50.000 δρχ. αύξηση 14% 

γ) Διευκρινίζεται ότι η διάκριση των βασικών μισθών σε 
μέχρι 50.000 και άνω των 50.000 δρχ. θα γίνει σύμφωνα 
με τους βασικούς μισθούς που ίσχοαν κατά την 31.12.1985 
(Συλ. Σύμβαση 1985), η δε αύξηση της 1ης Οκτωβρίου 

1986 θα υπολογισθεί στο δασικό μισθό που θα έχει διαμορ¬ 
φωθεί κατά την 30.9.86. 

δ) Το ημερήσιο αντίτιμο τροφής σε 523 από 1.1.86 μέ¬ 
χρι 30.9.86 και σε 584 από 1.10.86 μέχρι 31.12.87. 

2. α) Ο βασικός μισθός του Α' Μηχανικού των φορτη¬ 
γών πλοίων άνω των 4.500 ΤΌλΥ αυξάνεται κατά 4.5% 
για το χρονικό διάστημα 1.1.86 μέχρι 31.10.86 και κατά 
11,75% από 1.11.86 μέχρι 31.12.87. 

β) Στον Α' Μηχανικό καταβάλλεται, από 1ης Ιανουάριου 

1987 κατά μήνα οιμοιβή υπολογιζομένη στο 1/30 του βασι¬ 
κού μισθού για τις διανυόμενες αργίες εν χλω και στο λιμάνι. 

3. Ανάλογα αυξάνονται τα επιδόματα, που προδλέπονται 
από την ανωτέρω λήξασα Συλλογική Σύμβαση των οποίων 
το ύψος δεν είναι συνάρτηση του βασικού μισθού. 

4. Κατά τα λοιπά θα ισχύει η από· 23.5.1985 Συλλογική 

Σύμβαση. 

Η απόφαση αυτή να δημοσιευθεί στην Εφημερίδα της .Κυ- 
βερνήσεως. 

Πειραιάς. 28 /Νοεμβρίου 1986 

Ο ΥΠΟΥΡΓΟΣ 

ΣΤΑΘΗΣ ΑΛΕΞΑΝΔΡΗΣ 


Αριθ. 70114/5424 (3) 

Κύρωση Συλλογικής Σύμβασης Εργασίας Πλοιάρχων Φορτη¬ 
γοον Πλοίων 4500 τον. ϋΥΥ και άνω. 

Ο ΥΠΟΥΡΓΟΣ ΕΜΠΟΡΙΚΗΣ ΝΑΥΤΙΛΙΑΣ 
Έχοντας υπόψη : 

1. Τις διατάξεις του άρθρου 5 του Α.Ν. 3276/44 «περί 
Συλλογικών Συμβάσεων εν τη ναυτική εργασία», όπως έχει 
τροποποιηθεί και ισχύει σήμερα. 

2. Το υπ αριθ. 538/13.11.1986 κοινό έγγραφο της Ένω¬ 
σης Ελλήνων Εφοπλιστών και της Πανελλήνιας Ένωσης 
Πλοιάρχων πάσης τάξεως Εμπορικού Ναυτικού με το οποίο 
υποβλήθηκε για κύρωση η από 13.11.1986 Συλλογική Σύμ¬ 
βαση Εργασίας Πλοιάρχων Φ/Γ πλοίων 4.500 3/ ΟΛΥκαι 
άνω, αποφασίζουμε : 

1. Την κύρωση της Συλλογικής Σύμβασης Εργασίας 
Πλοιάρχων Φορτηγών Πλοίων 4500 τόνων 0\Υ και άνω, 
εκτός από το άρθρο 22, το κείμενο της οποίας υπογράφηκε 
στις 13.11.1986 από τους νόμιμους εκπροσώπους της Ενω¬ 
σης Ελλήνων Εφοπλιστών και της Πανελλήνιας Ένωσης 
Πλοιάρχων πάσης τάξεως Ε.Ν. 

2. Η ισχύς της Συλλογικής Σύμβασης, που κυρώνεται με 
την απόφαση αυτή αρχίζει από την 1η Ιανουάριου 1986 και 
λήγει την 31 Δεκεμβρίου 1987. 

3. Η παρούσα απόφαση και η Συλλογική Σύμβαση την 
οποία κυρούνει να δημοσιευθούν στην Εφημερίδα της Κυβερ- 

νήσεως. 

Πειραιάς, 28 Νοεμβρίου 1986 

Ο ΥΠΟΥΡΓΟΣ 

ΣΤΑΘΗΣ ΑΛΕΣΑΝΔΡΗΣ 

ΣΥΛΛΟΓΙΚΗ ΣΥΜΒΑΣΙΣ 

ΠΛΟΙΑΡΧΩΝ ΦΟΡΤΗΓΩΝ ΠΛΟΙΩΝ ΑΠΟ 4.500 Τ.Ό. 

\Υ. ΚΑΙ ΑΝΩ 

Εν Πειραιεί σήμερον την 13ην Νοεμβρίου 1986 οι κάτωθι 
υπογεγραμμένοι αφ ενός μεν Στάθης Γουρδομιχάλης νομίμως 
εκπροσωπών εν προκειμένου την ενταύθα εδρεύουσαν ανεγνω- 
ρισμένην Επαγγελματικήν Οργάνουσιν «ΕΝΩΣΙΣ ΕΛΛΗ - 
ΝΩΝ ΕΦΟΠΛΙΣΤΩΝ» και ειδικούς εξουσιοδοτημένος προς 
τούτο, αφ ετέρου δε ο Ιωάννης Ταρράς εκπροσωπών νομίμως 
εν προκειμένω την εν Πειραιεί εδρεύουσαν ανεγνωρισμένην 
Επαγγελματιήν Οργάνωσιν «ΠΑΝΕΛΛΗΝΙΟΣ ΕΝΩΣΙΣ 
ΠΛΟΙΑΡΧΩΝ ΠΑΣΗΣ ΤΑΞΕΩΣ ΕΜΠΟΡΙΚΟΥ ΝΑΥ¬ 
ΤΙΚΟΥ» και ειδικώς εξουσιοδοτημένος, συνελθόντες σήμε¬ 
ρον εν Πειραιεί όπως ορίσωμεν τον μισθόν, ειδικάς αμοιβάς 
και λοιπούς όρους εργασίας των πλοιάρχων των φορτηγών 
πλοίων άνω των 4.500 τόνων ά.\ν, απεφασίσαμεν κοινή 
αμφοτέρων συμφωνία τα επόμενα : 

Άρθρον 1. 

Μισθός. 

Ο μηνιαίος μισθός του Πλοιάρχου ορίζεται από 1ης Ιανουά¬ 
ριου 1986 μέχρι 31ης Οκτωβρίου εις Δρχ. 140.990 .και από 
1ης Νοεμβρίου 1986 μέχρι 31ης Δεκεμβρίου 1987 εις Δρχ. 
157.560., 

'Λρθρον 2. 

Διάρκεια Ναυτολ.ογήσέως. 

Η διάρκεια ναυτολογήσεως καθορίζεται εις έξ (6) μήνας 
δια τους υπηρετούντας επί δεξαμενοπλοίων και εις επτά (7) 
μήνας διά τους υπηρετούντας επί πλοίων ξηρού φορτίου, ανε¬ 
ξαρτήτως περιοχής. ’ 

Άρθρον 3. , 

Έξοδα Παραστάσεως. 

Εις τον Πλοίαρχον καταβάλλεται από 1.1.86 — 31.10.86 
δρχ. 8.195 και από 1.11.1986-31.12.87 Δρχ. 9.160 ως 
έξοδα παραστάσεως. 

Άρθρον 4. 

Έξοδα Αιμένος. 

Εις τον Πλοίαρχον παρέχονται από 1.1.1986 μέχρι 31.10. 
1986 δρχ. 1.100 και από 1.11.86-31.12.87 δρχ. 1.230 
ημερήσιας και καθ’ όλην τη διάρκεια παραμονής του πλοίου 
εν λιμένι προς κάλυψιν, λόγω του αξιώματος του, ατομικών 
δαπανών του εκτός των άλλων τυχόν εξόδων, άτινα ήθελον 
ανακύψει διά την εξυπηρέτησιν του πλοίου. 

Άρθρον 5. 

Επίδομα Δεξαμενοπλοίων. 

Ειδικώς προκειμένου περί Πλοιάρχου διοικούντος πετρε- 
λαιοψόρον πλοίον μεταφέρον ευφλέκτους υγράς ή εκρητικάς 
ύλας ανεξαρτήτως ποσότητας φορτίου καταβάλλεται επίδομα 
ίσον προς τα δέκα πέντε επί τοις εκατόν του μισθού του (15%). 

Το ανωτέρω επίδομα καταβάλλεται και εις τους επί φορτη¬ 
γών πλοίων (μη δεξαμενοπλοίων) υπηρετούντας πλοιάρχους 
εφ όσον ταύτα εκτός άλλων φορτίων μεταφέρουν και εύφλε¬ 
κτα ή εκρηκτικά φορτία εις ποσότητα ανωτέραν ποσοστού 
5% (πέντε επί τοις εκατόν) της χωρητικότητος του πλοίου 
(ΟΛΥ.). 

Εις τους Πλοιάρχους τους υπηρετούντας επί πλοίων μετα- 
φερόντων υγραέρια, καταβάλλεται κατά μήνα επίδομα ίσον 
προς είκοσι τοις εκατόν (20%) του μισθού του άρθρου 1. 

Άρθρον 6. 

Επίδομα Κυριακών 

Διά πάσας τας διανυομένας εν πλώ και εν λιμένι Κυριακάς 
καταβάλλεται εις τον Πλοίαρχον επίδομα ανερχόμενον εις 
ποσοστόν είκοσι δύο επί τοις εκατόν (22%) επί του εν άρθρω 
1 της παρούσης καθοριζομένου μισθού. 

Εάν η σύμβασις ναυτολογήσεως του Πλοιάρχου λυθή 
δι’οιονδήποτε λόγον πριν ή διανυθώσιν άπασαι αι εμπίπτουσαι 
εις τον μήνα της απολύσεως Κυριακαί, τότε το ανωτέρω 
εξ είκοσι δύο επί τοις εκατόν (22%) επίδομα διαιρείται διά 
του αριθμού όλων των Κυριακών του μηνός και καταβάλ¬ 
λεται εις τον Πλοίαρχον το εκ της διαιρέσεως προκύπτον πη- 
λίκον πολλαπλασιαζόμενον επί τον αριθμόν των Κυριακών 
(λιμένος και πλού) καθ’ άς ο απολυόμενος Πλοίαρχος προσέ- 
φερε τας υπηρεσίας του. 

Άρθρον 7. 

Επίδομα Διάπλου. 

Εις τον Πλοίαρχον καταβάλλεται ειδικόν επίδομα εκ 
δραχμών 9.130 από 1.1.86 μέχρι 31.10.86 και δρχ. 10.205 
από 1.11.86 έως 31.12.87 κατά τον διάπλουν των Μεγάλων 
Λιμνών (Ογθ&Ι Ε&Εβδ), της Διώρυγος του Παναμά (Ρ&η&- 
ιτι& Ο&ηε]) της διώρυγος του Σουέζ και του Ορινόκου, κατά 
περίπτωσιν. 

Άρθρον 8. 

Εις τον Πλοίαρχον καταβάλλεται πρόσθετος αμοιβή εκ 
4,33 ημερών κατά μήνα διά την πρόσθετον εργασίαν του κατά 
Σάββατα, υπολογιζόμενη επί του βασικού μισθού. 

Άρθρον 9. 

Εις τον Πλοίαρχον καταβάλλεται κατά μήνα αμοιβή υπολο- 
γιζομένη εις το 1/30 του βασικού μισθού διά τας διανυομένας 
αργίας εν πλώ και εν λιμένι. 

Άρθρον 10. 

Μισθοί Λσθενείας. 

Δια τον ασθενούντα Πλοίαρχον καθορίζεται ειδικός μισθός 
συμπεριλαμβανομένου και του αντιτίμου τροφής ως ακολού¬ 
θως : 

Εάν νοσηλεύεται εντός νοσοκομείου δια το από 1.1.86 - 
31.10.86 δρχ. 119.840 και από 1.11.86 μέχρι 31.12.87 δρχ. 
133.925. 

Εάν νοσηλεύεται εκτός νοσοκομείου δια το από 1.1.86 - 
31.10.86 δρχ. 133.940 και από 1.11.86 - 31.12.87 δοχ. 
149.680....... 

Εν περιπτώσει ατυχήματος ο μισθός ασθένειας καθορί¬ 
ζεται εις το 100%του μισθού του άρθρου 1. 


Άρθρον 11. 

Θέσις εν Νοσοκομείω. 

Ο Πλοίαρχος δικαιούται νοσηλειών Α θέσεως εν κλινική 
ή νοσοκομείω. 

Άρθρον 12. 

Εάν η σύμβασις του Πλοιάρχου λυθή δυνάμει της διατά- 
ξεως της περιπτώσεως Α' του άρθρου 68 του Κ.Ι.Ν.Δ. ούτος 
ασχέτως των άλλων αποζημιώσεων, τας οποίας δικαιούται 
συμφώνως προς την κειμένην νομοθεσίαν λαμβάνει και πρόσ¬ 
θετον αποζημίωσιν εκ δρχ. 43.170 από 1.1.86 μέχρι 31.10. 
1986 και δρχ. 48.240 από 1.11.86 μέχρι 31.12.87. 

Άρθρον 13. 

Έναρξις καταβολής μισθού. 

Εις περίπτωσιν καθ’ήν ο Πλοίαρχος είναι υποχρεωμένος 
να ταξιδεύση όπως συνάντηση το πλοίον διά την διοίκησιν 
του οποίου προσελήφθη, δικαιούται του μισθού του άρθρου 1 
της παρούσης από της ημέρας της υπογραφής της συμφωνίας 
της προσλήψεώς του. Τα επιδόματα όμως περί ών τα άρθρα 
της παρούσης άρχονται καταβαλλόμενα από της ημέρας της 
ναυτολογήσεώς του. 

Άρθρον 14. 

' Θέσις εις Μεταφορικόν μέσον. 

Κατά την αναχώρησιν, ως και κατά την παλιννόστησίν του 
ο Πλοίαρχος δικαιούται εισιτηρίου Α'θέσεως πλοίου και σιδη¬ 
ροδρόμου και τουριστικής θέσεως εις το αεροπλάνον, ως επί¬ 
σης και εξόδων μεταφοράς και ασφαλίσεως των αποσκευών 
του, εξόδων τροφής και ύπνου εις ξενοδοχείον. Επίσης δικαι¬ 
ούται μισθού μέχρι της ημερομηνίας επανόδου του εις Πει¬ 
ραιά. Κατά την μετάβασιν και παλιννόστησίν του ο Πλοίαρχος 
δικαιούται πλέον των 40 κιλών αποσκευών και έτερα 20 
κιλά λόγω της παρ’ αυτού μεταφοράς εγγράφων φακέλλων, 
ναυτικών οργάνων, κ.λπ. 

Άρθρον 15. 

Φυλακή Ελλείποντος Αξιωματικού. 

α) Ο Πλοίαρχος εφ όσον εκτελεί καθήκοντα φυλακής ελ¬ 
λείποντος αξιωματικού γεφύρας δικαιούται του μισθού του 
ελλείποντος δι’ όσον χρόνον εκτελεί τα καθήκοντα τούτου, 
μέχρι ναυτολογήσεως του ελλείποντος. 

β) Εις τον Πλοίαρχον καταβάλλεται αποζημίωσις συμ¬ 
φώνως με τας σχετικάς διατάξεις του ΚΙΝΔ ως και εις λοι¬ 
πούς ναυτικούς εις περίπτωσιν πωλήσεως του πλοίου, αλλα¬ 
γής σημαίας, παροπλισμού του πλοίου, κατασχέσεως του 
πλοίου και λόγω πωλήσεως του πλοίου προς διάλυσιν. 

Άρθρον 16. 

Προστασία εν περιπτώσει ατυχήματος. 

Ο Πλοίαρχος μεταβαίνων όπως συναντήση το πλοίον προς 
ανάληψιν της διοικήσεώς του εάν υποστή ατύχημα τυγχάνει 
της αυτής προστασίας οίας και εν τη υπηρεσία του πλοίου. 

Άρθρον 17. 

Άδεια. 

1. Ο Πλοίαρχος δικαιούται άδειαν υπολογιζομένην εις 8 
ημέρας δι έκαστον μήνα υπηρεσίας αυτού, διά δε τας τυχόν 
ημέρας αντίστοιχον κλάσμα μηνός. Εις τον υπολογισμόν της 
αδείας περιλαμβάνεται και το εξ 22% επίδομα Κυριακών ως 
και το εκ 15% επίδομα δεξαμενοπλοίου διά τους Πλοιάρχους 
τους υπηρετούντας επ αυτού. 

Το ημερομίσθιον είναι ίσον προς το 1/26 του βασικού μι¬ 
σθού προσηυξημένου διά των ανωτέρω επιδομάτων. 

2. Κατά τας ημέρας αδείας του ο Πλοίαρχος δικαιούται 
εις τον αναλογούντα εις ταύτας μισθόν, ως ούτος ορίζεται εν 
τω άρθρω 1 της παρούσης συμβάσεως προσηυξημένου κατά 
τα εν παρ. 1 του παρόντος αρθρ. επιδόματα ως και εις αντί- 
τιμον τροφής δρχ. 523 από 1.1.86 — 31.10.86 και δρχ. 585 
από 1.11.86-31.12.87. 

3. Εν περιπτώσει καθ’ ήν αι ανάγκαι του πλοίου δεν επιτρέ¬ 
πουν την παροχήν της αδείας αυτής κατ’ επιλογήν του Πλοιάρ¬ 
χου είτε αναβάλλεται η παροχή ταύτης διά τον κατάλληλο χρό¬ 
νο είτε θεωρείται ως παρασχεθείσα καταβαλλομένου εν τοιαύ- 

τη περιπτώσει του αναλογούντος μισθού άνευ του αντιτίμου 
τροφής, καθ’ όσον ούτος παραμένει και διατρέφεται επί του 
πλοίου. 

4. Ο διαδραμών χρόνος υπηρεσίας από της ναυτολογήσεως 
μέχρι της ενάρξεως της ισχύος της παρούσης Συλλογικής 
Συμβάσεως υπολογίζεται διά την εφαρμογήν της παρούσης 
Συλλογικής Συμβάσεως. 

Άρθρον 18. 

Οικογενειακόν επίδομα. 

Οι πλοιοκτήται περί ών η παρούσα Συλλογική Σύμβασις 
καταβάλλουν ποσοστόν δύο επί τοις εκατόν (2%) μή δυνά- 
μενον ν’ αυξηθή περαιτέρω συμφώνως προς το άρθρον 25 του 
Ν. 1085/80 εισπραττόμενον υπό του Ν.Α.Τ. με σκοπόν την 
χορήγησιν οικογενειακού επιδόματος εις τους Πλοιάρχους. 

Άρθρον 19. 

Επικουρική Ασφάλισις. 

Οι πλοιοκτήται περί ών η παρούσα συλλογική σύμβασις 
καταβάλλουν ποσοστόν 2% μη δυνάμενον ν’ αυξηθή περαιτέρω 
συμφώνως προς το άρθρον 28 του Ν. 1220/81 εισπραττόμενον 
υπό του Ν.Α.Τ. με σκοπόν την παροχήν εις τους Έλληνας 
Πλοιάρχους επικουρικής ασφαλίσεως. 

Το ανωτέρω ποσοστόν ομού μετά του εκ δύο επί τοις εκα¬ 
τόν (2%) ποσοστού συμμετοχής του Πλοιάρχου υπολογί¬ 
ζεται επί των υποκειμένων εις εισφοράν υπέρ του Ν.Α.Τ. 
αποδοχών των ναυτικών. 

Άρθρον 20. 

Εισφοραί εις Εστίαν Ναυτικών. 

Το ποσόν εισφοράς του Πλοιάρχου υπέρ της Εστίας Ναυ¬ 
τικών ορίζεται εις δρχ. 254 από 1.1.86 — 31.10.86 και εις 
δρχ. 284 από 1.11.86 - 31.12.87. 

Άρθρον 21. 

Εις πάσαν περίπτωσιν κατά την οποίαν ο ναυτικός δικαι¬ 
ούται αποζημίωσιν λαμβάνεται τοιαύτη και υπό του Πλοι- 
άρχρου. Εις περίπτωσιν απολύσεώς του πλοιάρχου τη αιτή¬ 
σει του πλοιοκτήτου ούτος δικαιούται αποζημιώσεως ίσης 
προς 22,5 ημερομίσθια του ημερομισθίου υπολογιζομένου 
στο 1/30 του συνόλου των μηνιαίων αποδοχών του ανεξαρτή¬ 
τως του λιμένος απολύσεώς του στην αλλοδαπή. 


Άρθρον 22. 

Οι Πλοίαρχοι των πλοίων περί ών η παρούσα Συλλογική 
Σύμβασις, προσλαμβάνονται εκ των τακτικών μελών της 
Πανελληνίου Ενώσεως Πλοιάρχων Πάσης Τάξεως Εμπορι¬ 
κού Ναυτικού κατ’ απόλυτον εκλογήν του Πλοιοκτήτου. 

Άρθρον 23. 

Πάσα διαφορά προκύπτουσα περί την εφαρμογήν και ερμη¬ 
νείαν των όρων της παρούσης Συλλογικής Συμβάσεως επιλύ¬ 
εται διαιτητικώς συμφώνως πρός τα καθοριζόμενα εν Κε¬ 
φαλαίο ΙΖ' της Συλλογικής Συμβάσεως της 7ης Δεκεμβρίου 
1956 της συναφθείσης μεταξύ της ΕΝΩΣΕΩΣ ΕΛΛΗΝΩΝ 
ΕΦΟΠΛΙΣΤΩΝ και της ΠΑΝΕΛΛΗΝΙΟΥ ΝΑΥΤΙΚΗΣ 
ΟΜΟΣΠΟΝΔΙΑΣ. 

Άρθρον 24. 

α) Η ισχύς της παρούσης Συλλογικής Συμβάσεως άρχεται 
από 1.1.1986 και λήγει την 31.12.87. 

β) Κατά το διάστημα της ισχύος της παρούσης Συλλογι¬ 
κής Συμβάσεως, δύναται να τροποποιηθή μόνον κατόπιν 
εγγράφου συμφωνίας των συμβαλλομένων μερών. 

γ) Κατά τα λοιπά ισχύουν άπασαι αι διατάξεις της εκά- 
στοτε εν ισχύϊ Γενικής Συλλογικής Συμβάσεως των ναυτι¬ 
κών των ποντοπόρων φορτηγών πλοίων άνω των 4.500 τό¬ 
νων ΟΛΥ. 

Η παρούσα Συλλογική Σύμβασις συνετάγη εις τριπλούν 
εξ ών ανά ένα αντίτυπον έλαβον τα συμβαλλόμενα μέρη, το δέ 
τρίτον θέλει κατατεθεί παρά τη αρμοδία Υπηρεσία του Υ¬ 
πουργείου Εμπορικής Ναυτιλίας, υπογράφεται δε ως έπεται : 

Διά την Ένωσιν Ελλήνων Εφοπλιστών 

Ο Πρόεδρος 

ΣΤΑΘΗΣ Γ. ΓΟΥΡΔΟΜΙΧΑΛΗΣ 

Διά την Πανελλήνιον Ένωσιν Πλιάρ/χων Πάσης Τάξεως 

Ε.Ν. 

Ο Πρόεδρος 
ΙΩΑΝΝΗΣ ΤΆΡΡΑΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



